CELEX: 62015TN0484
Language: sl
Date: 2015-08-20 00:00:00
Title: Zadeva T-484/15: Tožba, vložena 20. avgusta 2015 – KV/EACEA

9.11.2015   
            
            
               SL
            
            
               Uradni list Evropske unije
            
            
               C 371/25
            
         Tožba, vložena 20. avgusta 2015 – KV/EACEA
   (Zadeva T-484/15)
   (2015/C 371/28)
   Jezik postopka: angleščina
   
      Stranki
   
   
      Tožeča stranka: KV (Atene, Grčija) (zastopnik: S. Pappas, odvetnik)
   
      Tožena stranka: Izvajalska agencija za izobraževanje, avdiovizualno področje in kulturo
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razveljavi Odločbo EACEA/MH/OG/OKRAPF15D013150 vodje oddelka Izvajalske agencija za izobraževanje, avdiovizualno področje in kulturo za financiranje Sporazuma št. 519177-LLP-1-2011-1-GR-KA3-KA3NW ob upoštevanju projekta „Olajševanje in spodbujanje digitalne kompetence s projekti prostovoljcev“;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog se nanaša na očitno napako pri presoji
               
                           —
                        
                        
                           Izpodbijana odločba vsebuje očitno napako pri presoji glede razlikovanja med „običajnimi“ in „dodatnimi“ storitvami, ki jih zagotavljajo družbeniki/delničarji tožeče stranke pri zadevnem projektu, ker EACEA očitno ni upoštevala vrste storitev, ki jih zagotavljajo družbeniki, jasne volje generalne skupščine tožeče stranke, da obravnava in uredi take storitve, ker jih šteje za ločeno kategorijo, za katero ne veljajo statuti, in dejstva, da so storitve, ki so jih izvajali družbeniki zadevnega projekta, izpolnjevale vse zahteve iz zgoraj navedenega sklepa generalne skupščine.
                        
                     
         
               2.
            
            
               Drugi tožbeni razlog se nanaša na očitno napako pri presoji
               
                           —
                        
                        
                           Izpodbijana odločba vsebuje očitno napako pri presoji pri utemeljitvi sklepa glede podrejenega odnosa med družbeniki/delničarji in tožečo stranko, katerega obstoj je bil jasno izkazan v dokazih, predloženih EACEA.